Case ID: 1233327
Sentence 0: İstintaq zamanı müəyyən edilmişdir ki, 23.03.2020-ci il tarixdə Ağdaş şəhəri, F.Səfərov küçəsi ev 12-də yaşayan x1 Azərbaycan Respublikası DİN-in “102” xidmətinə müraciət edərək qaynı Təqsirləndirilən şəxs onun yaşadığı ünvana gələrək bıçaqla onu öldürməklə hədələməsini bildirmiş, həmin müraciətlə əlaqədar Ağdaş RPŞ-nin əməliyyatistintaq qrupunun üzvləri Təqsirləndirilən şəxs tərəfindən ictimai qaydanın pozulmasının qarşısını almaq üçün öz vəzifələrini yerinə yetirmək məqsədilə Ağdaş şəhəri, SU-18 qəsəbəsinə getmiş, Təqsirləndirilən şəxs sərxoş vəziyyətdə 23.03.2020-ci il tarixdə, saat 23:00 radələrində Ağdaş şəhəri, SU-18 qəsəbəsində küçədə kənar şəxslərə məhəl qoymadan, onların narahatçılıqlarına səbəb olan və etik normalardan kənara çıxan hərəkətlərə yol verərək, yəni polis əməkdaşlarının ünvanına nalayiq söyüşlər söyərək səsküyə toplaşan şəxslərə qarşı laqeydlik və etinasızlıq nümayiş etdirməklə, ümumi qəbul olunmuş davranış qaydalarına məhəl qoymayaraq, özünü kənar şəxslərin fövqündə tutub heç bir əsaslı səbəb olmadan, onun qanunsuz əməllərinin qarşısını almaq məqsədilə oraya gəlmiş polis əməkdaşlarının xidməti avtomobili olan, Ağdaş RPŞ-nin Növbətçi x2 markalı **-PS-*** dövlət qeydiyyat nişanlı avtomobilinin qabaq aynasını silah qismində iştifadə etdiyi Samsung markalı mobil telefonla qəsdən vurub sındıraraq özgənin əmlakının zədələnməsi ilə müşayiət olunan, ictimai qaydanı kobud surətdə pozan, cəmiyyətə açıqca hörmətsizlik ifadə edən qərəzli hərəkətləri ilə xuliqanlıq etmişdir.Təqsirləndirilən şəxs 26.03.2020-ci il tarixdə Ağdaş RPŞ-nin İQ-nun müstəntiqi Seyfəddin Bağırov tərəfindən Azərbaycan Respublikası CM-nin 221.3-cü maddəsi ilə təqsirləndirilən şəxs qismində cəlb olunmaqla ona həmin maddə ilə ittiham elan edilmişdir.